Smiéchòwnik. Smieje sã za dëtczi. Lecy w kinie pòlskô kòmédiô, co nie jidze zrozmiôc słowów, òn jeden rżi na całą salã, a reszta… z niegò. Kandidata na pòsélca przemôwiô do eletkòratu – smiéchòwnik głosnym smiéchã wspiérô jiną partiã. Zgòdzy sã na barterową wëmianã. Mô pòpãcóné lëpë, gùbë na skarniach a kùrzé pajczi kòl òczów. Mòdlôrzk. Òbstôwiô nowennë, adoracje, lëtanie do, msze a niedzélné zetkania rożańcewëch różów, za chòrëch abò zgniłëch. Nie òdmôwiô òdmôwianiô rożańców za nielëdónëch ùmarłëch. Nawetk w przódk gôdô. Pùsté nocë zafùlëje, czej padô deszcz, sniég a do te ni ma sztrómù i znowù przegrelë piłkarze. Rozmieje téż wmòdliwac a czasã nawetkã zmëdlëc…Przeléw, termin zapłaceniô – 2 niedzele.